
Д ОК Л АД Н А  З А П И С К А

ОТ КРАСИМИР СТОЙЧЕВ - ЗАМ.-КМЕТ „ ФИНАНСИ, БЮДЖЕТ И ИКОНОМИКА“


ОТНОСНО: Избор на управител на „Дезинфекционна станция - Бургас“ ЕООД


УВАЖАЕМИ ОБЩИНСКИ СЪВЕТНИЦИ,

Съгласно Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, Общински съвет - Бургас, в качеството му на упражняващ правата на едноличния собственик на капитала, избира управителите на  общинските еднолични търговски дружества, определя възнаграждението им, правомощията и срока, за който те са делегирани.
На 25.04.2019 г., изтича срока на сключения договор за възлагане управлението на „Дезинфекционна станция - Бургас“ ЕООД с г-жа Н. Бойчева. 
 „Дезинфекционна станция - Бургас“ ЕООД се развива успешно,  притежава сертификати и поддържа стандартите ISO 9001: 2008 за  управление на качеството, здраве и безопасност при работа и ISO14001:2004 за околна среда. След замяна на старите препарати за дезинсекция и дезинфекция с нови, максимално щадящи околната среда и водите и на биологична основа, дружеството е все по-търсен и желан партньор. Непрекъснато се обновява и техниката, с която се извършват различните видове обработки. 
 В момента „Дезинфекционна станция - Бургас“ ЕООД разполага с общо четири нови съвременни автомобила и иновативна специализирана техника за мащабни обработки с дистанционно управление. Извършените инвестиции за периода на управление на г-жа Н. Бойчева са над 70 хил.лв., а финансовият резултат на дружеството ежегодно расте.
В тази връзка, считам че е целесъобразно г-жа Н. Бойчева да бъде назначена за управител на „Дезинфекционна станция - Бургас“ ЕООД, за нов три годишен срок, което е от компетентността на Общински съвет гр.Бургас, в качеството му на упражняващ правата на едноличния собственик на капитала на „Дезинфекционна станция - Бургас“ ЕООД. 
         Предвид изложеното, на основание чл.137, ал.1, т.5 от Търговски закон, чл.12, ал.1, т.14 и чл.25, ал.2, от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам Общински съвет-Бургас да вземе следните 


Р Е Ш Е Н И Я:

1. ИЗБИРА Н. БОЙЧЕВА, с адрес: ***, за управител на „Дезинфекционна станция - Бургас“ ЕООД за срок от 3 години, считано от 26.04.2019 г.

2. ОПРЕДЕЛЯ възнаграждение на управителя, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас.
3. [bookmark: _GoBack]ВЪЗЛАГА на Кмета на Община Бургас да сключи договор за възлагане управлението на „Дезинфекционна станция - Бургас“ ЕООД с    г-жа Н. Бойчева, съгласно утвърдения образец №2 към приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас. 


С уважение,

КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“

Съгласувал:
Ивелина Стратева
Директор на дирекция ИСД

Изготвил:
Виолета Лазова - гл.експерт в Дирекция ИСД

